
A Váradi András Alapítvány feladatául tűzte ki, hogy az ország egyik legnagyobb prob¬ 
léma-halmazát, a magyar foglalkoztatási válságot vegye célba. A Dolgozni. Boldogulni, 
vitairatok keretében olyan szakmailag megalapozott, tényeken alapuló közpolitikái 
beavatkozásokra teszünk javaslatot, amelyek hitünk szerint érdemben hozzájárulná¬ 
nak a foglalkoztatás bővüléséhez és a biztonságosabb munkavállaláshoz. 


Eddigi vitairataink: 

#1 Szerződés a valódi munkahelyekért - program az álláskeresők számára 
#2 Kulcsszerepben a nők - a család és munka jobb összehangolásáért 
#3 Közlekedj okosan - a közösségi közlekedés fejlesztése a magasabb foglalkoztatásért 
#4 Kiút a dzsungelból - a vállalkozók adminisztratív terheinek csökkentése 




A kétezres évek végén jelentkező világgazgasági válság után a fiatalok munkanél¬ 
külisége Európa egyik központi problémájává vált, amire Magyarországon ráerősít 
az oktatási rendszer válsága. A fiatalok jellemzően nehezebb helyzetből indulnak a 
munkaerőpiacon és különösen hátrányosan érintik őket a válságok, amelynek több 
oka is van. A munkaadók recesszió idején a specifikus szakmai tudással még nem 
rendelkező, kevesebb végkielégítésre jogosult fiatalokat bocsátják el először. A mun¬ 
katapasztalat hiánya sok fiatalnál csapdahelyzetet teremt - a munkaadók tapasztalat¬ 
hiány miatt hátrasorolják őket a versenyben, ami miatt nem is szereznek tapasztalatot, 
ami a későbbiekben még nehezebbé teszi az elhelyezkedést. A pályakezdők jellemző 
problémája, hogy esetükben nagyobb a gyakori állásváltások esélye: mivel nincs elég 
információjuk, sokan csak többszöri nekifutásra találnak a képességeiknek és érdek¬ 
lődésüknek megfelelő munkahelyet, a gyakori változtatások viszont csökkentik az ál¬ 
lástalálás esélyét. Az iskolát elhagyó fiatalok nem sajátítják el a munkakereséshez és 
magához a munkavégzéshez szükséges készségeket, hozzáállást és tudást, valamint 
a szüleik által támogatott fiataloknak a motivációja is kisebb lehet az intenzív álláske¬ 
resésre. Ha egy fiatal kihagyásokkal kezdi a pályáját, az negatív hatással lesz a későb¬ 
bi karrierjére, foglalkoztatási esélyeire és életpálya-jövedelmére. Az álláskereső fiatal 
számára pszichés nehézséget is jelent, ha a felnőtt élet kudarccal indul. 

A legfontosabb probléma, hogy a mai magyar oktatási rendszer - amely a XXI. száza¬ 
di trendekkel szembemenve még mindig a frontális oktatást helyezi előtérbe - nem 
ruházza fel a kikerülő fiatalokat a legfontosabb készségekkel, amelyek az önálló prob¬ 
lémamegoldás, a kritikai gondolkodás, a kreativitás és az együttműködésre való ké¬ 
pesség. Ezek hiánya sem a munkavégzésre, sem a munkakeresésre nem készíti fel 
jól a diákokat. Az OECD 2000 óta háromévenként megismételt PISA (Programme 
fór International Student Assessment) mérése alapján a magyar iskolarendszer már 
2000-ben is a fejlett országok átlagánál alacsonyabb szövegértési, matematikai és 
természettudományos alapkészségeket biztosított a 15 évesek számára. 2009-re sike¬ 
rült elsősorban a szövegértés területén javulást elérni, de 2010-et követően a Fidesz 
által végrehajtott oktatáspolitikai fordulat hatására ez elveszett, a legfrissebb, 2015-ös 
mérés pedig ennek a politikának a teljes bukását mutatja. A magyar 15 éves diákok 
szövegértési és természettudományos eszköztudása az EU-tagországok között a leg¬ 
nagyobb mértékben romlott, a 2015-ben mért eredmények a 2000-es első PISA-ku- 
tatás eredményeit is mélyen alulmúlják, s a magyar közoktatás gyors leszakadását 
bizonyítják. A magyar közoktatás minden évben több mint 25 ezer fővel gyarapítja a 
funkcionális analfabéták számát. 

Ugyan jelen javaslatcsomag a munkaerőpiaci beavatkozásokra koncentrál, tartós meg¬ 
oldást a teljes közoktatási rendszer mielőbbi, a készségfejlesztés irányába elmozduló 
reformja jelent majd, amelyet a Haza és Haladás Közpolitikái Alapítvány megbízásából 
készült Fehér Könyv az oktatásról című javaslatcsomag körvonalazott. Többek között ki¬ 
emelt fontosságú lenne a tankötelezettségi korhatár visszaállítása 18 évre. 

A magyar oktatási rendszer megjavításának a hatásai azonban csak hosszú évekkel az Or- 
bán-rezsim bukása és egy szakmai alapokon álló oktatáspolitikai reform elindítását köve¬ 
tően fognak jelentkezni. Addig is, és az elmúlt években is fiatalok tömegei kerültek ki úgy 
a munkaerőpiacra, hogy a munkavállaláshoz egyáltalán nem szerezték meg a szükséges 
képességeket. Az ő elégtelen foglalkoztatottságukra is megoldást kell találni, a jelen vita¬ 
iratban szereplő javaslatok pedig első sorban erre szolgálnak, segítséget adni az orbáni 
oktatáspolitika áldozatainak. 

Pályakezdő nehézségek 

A nem foglalkoztatott, oktatásban és képzésben nem részesülő 18-24 éves fiatalok ará¬ 
nya (NEET-ráta 1 ) Magyarországon 11,6%, amely az Európai Uniós átlaghoz ( 12 %) közeli, és 
csökkenő trendet mutat. Az elmúlt évekbeli javulást erősen árnyalja azonban két tény - 
egyrészt az, hogy a fiatalok tömegesen jelentek meg a közmunkaprogramban, másrészt 
az, hogy a munkaerőpiaci statisztikák foglalkoztatottak közt tartják számon az elvándorolt 
fiatalokat is. 

A közfoglalkoztatás kutatások által bizonyítottan „csapdahelyzetet” teremt az abban részt 
vevőknek: csökkenti a nyílt munkaerőpiacon való elhelyezkedési esélyeiket. Az elmúlt két 
évben a fiatalok körében tapasztalt foglalkoztatottság-növekedés 40 százalékát a köz¬ 
munkaprogram adta. A Belügyminisztérium adatai szerint 2015-ben több mint 36 ezer 25 
év alatti fiatal dolgozott közmunkásként. Még inkább riasztó adat, hogy a tankötelezettsé¬ 
gi korhatár csökkentése miatt kamaszok is bekerülnek a közmunkás-csapdába: havonta 
átlagosan 1200 fiatalkorú (18 év alatti) dolgozik a közmunkaprogramban iskolai tanulmá¬ 
nyaik folytatása helyett. Javaslatcsomagunk fontos célja a közmunkás fiatalok számának 
visszaszorítása, számukra a munkaerőpiaci esélyeiket növelő alternatívákat kínálva. 

A legrosszabb foglalkoztatási helyzetben Magyarországon a képzetlenek, elsősorban 
az érettségivel nem rendelkezők vannak. Szakértői konszenzus van azzal kapcsolat¬ 
ban, hogy a kormány törekvése az érettségit adó képzések visszaszorítására káros lé¬ 
pés. A szakközépiskolai érettségivel rendelkezők munkanélküliségi rátája feleakkora, 


i A széles körben használt angol NEET betűszó a ’Not in Employment, Education or Training’ rövidítése, jelentése nem 
foglalkozott, oktatásban vagy képzésben nem részesülő 



mint a szakiskolát végzetteké, átlagkeresetük pedig 25 százalékkal magasabb. Célnak 
tehát az érettségizettek arányának növelése kellene, hogy legyen. 

A TÁRKI 2014 -es adatai szerint a diákok 67 százaléka tervez külföldi munkavállalást. 
Ehhez a munkahelykeresés nehézségei mellett hozzájárul a nyugat-európai munka¬ 
helyek magasabb bérszínvonala is. Fontos kiemelni, hogy jelen javaslatcsomagunk 
nem kezeli egészében az elvándorlás komplex problémáját, amely egyebek közt a 
felsőoktatás versenyképtelenségével vagy a kiszámíthatatlanságból fakadó negatív 
jövőképpel is magyarázható. A helyzetet pozitív irányba mozdítaná viszont a pálya¬ 
kezdők és álláskereső fiatalok hatékonyabb segítése, és különösen a fiatalok digitális 
kompetenciáinak fejlesztése, amelyekkel utat nyitnánk számukra a jövő munkaerőpi¬ 
acának jobban fizetett állásaihoz. 

A jövő munkahelyei 

A fiatalokra összpontosító foglalkoztatáspolitika legfontosabb feladata, hogy olyan 
készségekhez juttassa a fiatalokat, amelyekkel sikeresek lesznek a jövő munkaerő- 
piacán. Ennek érdekében fel kell ismerni, hogy a munkaerőpiac szerkezete gyors át¬ 
alakuláson megy keresztül - a szolgáltató szektor súlya megnőtt, és tovább növekszik 
- mind az alacsonyabb képzettséget igénylő ügyfélszolgálati munkakörökben mind a 
magas képzettséget igénylőkben is. 

A változások mögötti fő hajtóerők 

> a technológiai innováció - egyre több munkakör válik automatizálttá (kutatók szerint 
az amerikai foglalkoztatottak 47 százaléka dolgozik magas valószínűséggel automa¬ 
tizálható munkakörben); 

> globalizáció - főként az alacsonyabb képzettséget igénylő, ipari munkahelyek áthe¬ 
lyezése alacsonyabb bérszínvonalú feltörekvő gazdaságokba; 

> demográfiai változások - az eltartottak arányának növekedése miatt a munkaerőpi¬ 
acon töltött idő növekedni fog; 

A PÁLYAKEZDŐ FIATALOK MUNKAERŐPIACI 


HELYZETÉNEK JAVÍTÁSA 


- EGY HÁROM RÉSZES JAVASLATCSOMAG 



1) Javasoljuk a MÁSODIK ESÉLY ISKOLÁK hálózatának megerősítését az alacso¬ 
nyan képzett fiatalok és a korai pályaelhagyók foglalkoztathatóságának javítása érde¬ 
kében. Legyen az érettségi megszerzésének lehetősége egy kortól független állam- 
polgári jog! 

2) LEGYEN MINDENKI PROGRAMOZÓ: az informatika oktatás minden képzési 
szinten történő megerősítésével és a digitális képességek minden tantárgyba történő 
integrálásával, felkészítjük a fiatalokat a jövő okos munkahelyeire. A Diákhitel-prog- 
ramot kiterjesztjük az egy évnél rövidebb programozói átképzésekre, amellyel min¬ 
denkinek esélyt adunk, hogy rövid időn belül jól fizetett állásra tegyen szert ezekben 
a hiányszakmákban. 

3) Javasoljuk a tanulást és munkát ötvöző PÁLYAKEZDŐ GYAKORNOKI PROG¬ 
RAMOK kiterjesztését, amelyek a helyi iskolákkal és munkáltatókkal együttműködő 
munkaerőpiaci szolgáltatóirodák hálózatán keresztül válnak elérhetővé érettségizett 
fiatalok számára. 





1) MÁSODIK ESELY ISKOLÁK 




> A második esély iskolák hálózatának megerősítésével korrekciós képzési progra¬ 
mokat javasolunk a válság miatt a pályájukat munkanélküliséggel (vagy rossz munka¬ 
erőpiaci helyzetben) kezdő fiatalok, a közmunkás fiatalok, a közoktatásból 18 év előtt 
kikerült fiatalok számára. 

» A második esély típusú intézmények a készség- és képességfejlesztést, felzárkóz¬ 
tató oktatást szociális tevékenységekkel, mentálhigiénés gondozással is kiegészítik. 

> Javaslatunk elsődleges célja, hogy minden közoktatásból kikerült fiatal eljusson az 
érettségihez, amely a későbbi munkaerőpiaci boldogulásuk szempontjából nélkülöz¬ 
hetetlen készségeket ad át. 

> Szoros együttműködés az iskolákkal, akiknek információszolgáltató és jelzőszere¬ 
pük nélkülözhetetlen (pl. adatszolgáltatási kötelezettség a lemorzsolódó diákokról). 

A korai iskolaelhagyók 2 arányában 2010 óta növekvő trend figyelhető meg. Szakértők 
szerint egyértelműen káros hatása van a tankötelezettségi korhatár leszállításának, 
amely 2012 őszétől van érvényben. 

Mivel hátrányos helyzetű fiatalok esetén különösen fontos a mentorálás, az életveze¬ 
téssel kapcsolatos oktatás, a második esély típusú intézmények különösen sikeresek 
lehetnek. Fontos célcsoport pl. a szenvedélybeteg fiataloké - az ő munkaerőpiaci esé¬ 
lyeik csak komplex fejlesztéssel javíthatók. 

Fontosnak tartjuk az elsorvasztott iskolai szociális és pszichológiai szakszolgálatok 
újraépítését, a súlyponti régiók kiemelt támogatását, illetve a Biztos Kezdet Gyermek¬ 
házaknál jól működő modell alkalmazását - a gyerekek (fiatalok) és szüleik közös ok¬ 
tatása és fejlesztése. 


2 KSH definíció: A18-24 éves népességből azokat nevezzük korai iskolaelhagyóknak, akik az oktatási, képzési rendszerből 
végzettség nélkül vagy alacsony szintű (legfeljebb alapfokú) végzettséggel kerülnek ki, és semmiféle további oktatásban, 
képzésben nem vesznek részt 






















2) LEGYEN MINDENKI PROGRAMOZÓ! 



> A digitális kompetenciák előtérbe helyezése a közoktatásban jövőorientált közokta¬ 
tási beruházásokkal és tanárképzéssel. 

» A munkaerőpiacon kiemelten hasznos digitális készségek és programozói isme¬ 
retek tanítása minden diák számára az általános iskola alsó tagozatától kezdve. 

» Modern taneszközök és tananyag biztosítása - gépparkok felszerelése, a digitális 
készségek elsajátításához szükséges eszközök beszerzése és tananyag kidolgozása. 

> Javasoljuk a junior programozói képzések kiterjesztését és állami támogatását 
a szakemberhiánnyal küzdő vállalati partnerekkel együttműködésben. 

» Az állam a támogatott diákhitel program részeként kedvezményes hitelt nyújt 
a képzésekre. 

» Ha a résztvevő az új szakmájában Magyarországon elhelyezkedik, akkor csak 
a hitel felét kell visszafizetnie. 

A jövő munkaerőpiacán kiemelkedő jelentősége lesz a számítógépes és digitális kész¬ 
ségeknek - a kódolás, programozás már ma is óriási munkaerőpiaci előnyt jelent, és 
a szakemberhiány is jelentős a területen, amely csak fokozódik: az Európai Unióban 
évi 3 százalékkal nő az IT-szakemberek iránti kereslet. Becslések szerint 2020-ra 900 
ezerre emelkedhet a szakemberhiány miatt betöltetlen állások száma. Az igények nö¬ 
vekedése természetesen magasabb átlagbérekben is megjelenik. 

A közoktatás digitális kompetenciákat előtérbe helyező reformja és az okos iskolák 
kialakítása egy összetett folyamat, amely kidolgozása az érintettekkel együttműkö¬ 
désben történne meg. Kiemelten fontosnak tartjuk azt, hogy a tananyagfejlesztésbe, 
módszertani és pedagógiai fejlesztésbe a piaci szereplőket, oktatással és digitális tu¬ 
dással foglalkozó civil szervezeteket is bevonjuk. 

A rövid távon is jelentkező növekvő szakember keresletre reagálva már a magyar pi¬ 
acon is számos innovatív szereplő kísérletezik pár hónapos programozói képzések¬ 
kel, amelyek iránt óriási a kereslet - jogászok, közgazdászok, bölcsészek jelentkeznek 
programozói tudást szerezni, amely egyértelmű munkaerő-piaci előnyökhöz, illetve új 
karrierhez juttatja őket. A pár hónapos képzések ára l millió forint körül mozog. 

Javaslatunk ezekre a maximum fél éves képzésekre nyújtana állami támogatást a tá¬ 
mogatott diákhitel programba való bevonásuk révén. A diákok számára egyrészt a 
munkaerőpiacon versenyképes tudás miatt vonzóak a képzési programok, másrészt 
az anyagi ösztönzők miatt is növekedne a képzéseken részt vevők száma. Az állami 
támogatás újabb képzési programok létrejöttét is ösztönözné. 

A képzés a diákhitel program révén önrész nélkül is elkezdhető, így a nehezebb anya¬ 
gi helyzetben levő fiatalok számára is nyitva áll. A képzés után a szakmában elhelyez¬ 
kedő fiatalok számára ösztönző, hogy a képzés okán létrejövő új munkájuk után befi¬ 
zetett SZJA 10%-ával csökkenthető a felvett hitel összege (maximum a hitel feléig). Ez 
utóbbi feltétel a magyarországi hiányszakmában történő munkavállalást díjazza. Ha 
egy fiatal nem tud elhelyezkedni, 3 évig kérhet átmeneti halasztást a törlesztésre, így 
a pénzügyi teher nem jelenik meg addig, amíg nincs jövedelme. Ha a résztvevőnek a 
képzés alatt nincs munkája, akkor neki jár az első vitairatunkban javasolt együttműkö¬ 
dési támogatás (összefoglaló a vitairat végén) összege a tanulás melletti megélhetés 
költségeinek fedezésére. 



















3) PÁLYAKEZDŐ GYAKORNOKI PROGRAMOK 
A MEGERŐSÍTETT SZOLGÁLTATÓIRODÁKTÓL 



> Javasoljuk a megerősített munkaügyi szolgáltatórendszer fiatalokra koncentráló 
szolgáltatásainak fejlesztését: a szolgáltatóirodák feladata a helyi munkáltatókkal 
együttműködve támogatott gyakornoki programok és a tanulást és munkát vegyítő 
munkakörök kidolgozása. 

> Az állami szektorban a munkaerőhiánnyal küzdő egészségügyi és humánszolgálta¬ 
tások területén, illetve hivatali ügyintézői munkakörökben a tanulást és munkakipró¬ 
bálást lehetővé tevő fizetett gyakornoki programot indítanánk fiatalok számára. 

> A piaci szektort a fiatal munkavállalók után járó kedvezmények rendszerének fej¬ 
lesztésével ösztönöznénk fiatal gyakornoki munkakörök létrehozására. 

» Az Együttműködési Szerződés keretében az álláskeresőknek járó támogatást 
(havi 51.846 Ft) a munkáltatók megkaphatnák bértámogatásként. 

» A bértámogatási megállapodásokat a szolgáltatóirodák szerveznék, külön hang¬ 
súlyt fektetve a helyi hiányszakmákra és a jövő munkaerőpiacának egyre növekvő 
arányát kitevő szolgáltatószektoron belüli munkahelyekre (pl. üzleti és pénzügyi 
szektor, illetve a kiskereskedelem, vendéglátás). 

» A fiatal munkavállalók után érvényesíthető járulékkedvezmény, illetve a bértámo¬ 
gatás feltétele lenne, hogy a munkáltató egy évig sikeresen alkalmazza a pályakezdőt. 

> Fontos sikerkritérium a munkaügyi szolgáltatóirodák együttműködése a helyi érin¬ 
tettekkel - iskolákkal, civil szereplőkkel, munkaadókkal, illetve a szolgáltatóirodák 
kommunikációjának fejlesztése, a fiatalokhoz való kapcsolódási felület növelése. 

2015-ben Magyarországon is elindult az Európai Unió Ifjúsági Garancia programja, 
amelynek keretében a területileg illetékes munkaügyi kirendeltségnek a regiszt¬ 
rált fiatal számára 6 hónap alatt munkahelyet vagy elhelyezkedést segítő kép¬ 
zést kell felajánlania. Súlyos problémát jelent azonban, hogy ez nem járt együtt 
a munkaügyi szolgáltatórendszer teljeskörű fejlesztésével, ezért a megvalósulása 
nehézkesen halad. A fiatalok rendelkezésére álló aktív munkaerőpiaci eszközök - 
a gyakornoki programok, képzések infrastruktúrája továbbra is fejletlen. 

A jövő munkahelyei az infokommunikáció mellett a szolgáltató szektorban lesznek 
a legnagyobb arányban, a gyakornoki programokat ezért érdemes hangsúlyosan 
a szolgáltató szektorban indítani. A szolgáltató szektoron belül nagy jelentősége 
lesz az egészségügyi és humán szolgáltatásoknak, pl. az ápolásnak, gondozásnak, 
szociális ellátásnak. Az üzleti, pénzügyi szektor, illetve a kiskereskedelem, vendég¬ 
látás aránya szintén növekedni fog. 

Az állami gyakornoki program elsősorban azokat a fiatalokat célozná, akiknek 
van érettségije, de nem tudnak elhelyezkedni. Az első évben a fiatalok negyed- 
évenkénti váltásban több munkakört kipróbálnának. Az első év sikeres teljesí¬ 
tése után az állam garantált munkahelyet biztosítana a kipróbált munkakörök 
egyikében. 

A jellemzően alacsonyabb bérszinttel rendelkező fiatalok esetében fontos prob¬ 
lémát jelent, hogy Magyarországon európai összehasonlításban is kiemelkedően 
magasak a munkára nehezedő adó és járulékterhek, és ez a 2017-re bejelentett 
járulékcsökkentés ellenére is fennmarad. Ez ma korlátot jelent a munkáltatók 







számára a fiatal gyakornokok foglakoztatásában, mert a magas terhekkel együtt 
sokszor nem térül meg számukra az új munkahelyek létrehozása, és ez különö¬ 
sen igaz a képzéssel és mentorálással kiegészített gyakornoki munkakörökre. 
Bár tartós javulást a terhek csökkentésével lehetne elérni, javított a helyzeten a 
kormány 2013 -as Munkahelyvédelmi Akcióterve, amely különböző célcsoportok, 
köztük a 25 év alatti pályakezdők esetében vezetett be célzott járulékkedvez¬ 
ményt. Javaslatcsomagunk ezt a járulékkedvezményt azzal egészítené ki, hogy 
a munkáltató csak a fiatal munkavállaló egy éves sikeres foglalkoztatása után 
kapná meg a járulékkedvezményt, amely pozitív hatással lenne a fiatalok mun¬ 
katapasztalatára. 

Az Együttműködési Szerződés keretében járó bértámogatás vagy bérkiegészítés 
további, erősebb ösztönzőt jelent a munkaadók számára, hogy érdemi mennyisé¬ 
gű pályakezdő gyakornoki munkahelyet teremtsenek. A havi 51.846 Ft-ban maxi¬ 
mált bértámogatás akkor jár, ha a munkáltató legalább egy évig foglalkoztatja a 
pályakezdőt (25 év alatti, legfeljebb 180 nap biztosítási idővel rendelkező fiatal). 

Az egy éves kikötés kezeli azt a problémát, hogy a munkáltatók sokszor nem hajlandó¬ 
ak erőfeszítéseket tenni, a náluk támogatott programban dolgozó fiatalokat képezni, 
betanítani, gyakoriak a pár hónap utáni elbocsátások, hiszen a fiatal munkaerő könnyen 
helyettesíthető. Javaslatunk révén a pályakezdő nagyobb eséllyel szerezhet valódi, hosz- 
szabb távú munkatapasztalatot. 

A szolgáltatóirodák fejlesztésében hangsúlyt fektetnénk arra, hogy a közoktatás kere¬ 
tein belül folyjon munkakeresésre és állásinterjúkra való felkészítés. A szolgáltatóirodák 
rendszerének külön hangsúlyt kell fektetnie a munkaerőpiaci szempontból különösen 
sérülékeny csoportokra - pl. megváltozott munkaképességű vagy roma fiatalokra. 

A szolgáltatóirodák fejlesztésében fontos a pályaorientációs tanácsadók képzése és al¬ 
kalmazása. A fiatalok elérésének eszközei lehetnek a közösségi média jelenlét kampá¬ 
nyokkal, fiatalokat megcélzó programokon való részvétel (koncertek, fesztiválok), az ex¬ 
pók szervezése, álláskereső klubok működtetése, illetve a szülők bevonása. A helyi civil 
szervezetek szerződött partnerként maguk is értékes szolgáltatásokat tudnak nyújtani. 

EGYÜTTMŰKÖDÉSI SZERZŐDÉS a Dolgozni. Boldogulni, sorozat első vitairatában 

„Szerződés a valódi munkahelyekért” című javaslatunkban komplex programot dolgoz¬ 
tunk ki az álláskeresők számára, jelenlegi vitairatunk erre építve tartalmaz részletesebb 
javaslatokat. 

Javaslatunk szerint a megerősített munkaügyi ellátórendszer Együttműködési Szerző¬ 
dést, vagyis személyre szabott megállapodást köt a munkakeresővel. A szolgáltatás az 
értelmes igényekhez igazodik - legyen az képzés, utazási támogatás, meghosszabbított 
álláskeresés mentorálással, bértámogatás, rehabilitáció vagy vállalkozóvá válási támo¬ 
gatás, vagy legvégső esetben közmunka. Az együttműködési támogatás összege havi 
51.846 Ft, és folyamatosan jár az álláskeresőnek, amíg a munkaügyi központtal közösen 
megállapított, szerződésbe foglalt kötelezettségeinek eleget tesz. A személyre szabott 
segítség célja, hogy az álláskereső minél előbb visszatérjen a valódi munkaerőpiacra. 

